Asal Mula Kuta Banjarmasin
Dahulunya Banjarmasin itu disambat Bandarmasih, disambat kaya itu karena Patih Masih atawa Patih Oloh Masih Amun Bahasa Maju Oloh Masih artinya Uranf Malayu, jadi arti Bandarmasih adalah Desa Oloh Masih atawa Kampung Malayu, lalu Bandarmasih ini disambat ulih urang Walanda Banjarmasin karana saking ngalihnya manyambat Bandarmasih tadi, Sampai ka Tahun 1644, surat-surat bubuhan Walanda ka Indonesia gasan karajaan Bandarmasih, dalam sambatan bubuhan Walanda “Bandzermash”.
Masih Atawa Kampung Malayu Manjadi Bandar Lawan
Pangiran Samudra dijadikan Raja ulih Patih Masih, Patih Balit, Patih Muhur, wan Patih Balitung
wan di Kampung Bandarmasih didiriakan Karaton, wan rumah asal ampun Patih Masih sorangan.sampai wayahini Kampung Bandarmasih disambat jua Kampung Karaton, wan disini ada kuburan Raja Banjar yang pamulaan sampai nang numur talu, lalu diadaakan panyarangan ke bandar Muara Bahan dan sabarataan panduduknya dipindahakan ka Bandarmasih. Karana adanya panyarangan ka Muara Bahan, maka manimbulakan paparangan lawan Nagara Daha, Pangiran Tumenggung lawan pasukan sungainya manyarang ke Bandarmasih. Diujung Pulau Alalak tajadi perang sungai nang hibat, tapi Pangiran Tumenggung kalah, pasukan sungainya kawa dihancurakan ulih Pangiran Samudra. Mulai imbah itu tajadi perang baturasan, kada sing ampihan, Banjar maminta tulung lawan Demak, parinsipnya Demak hakun manulungiakan, tapi syaratnya Banjar harus masuk Islam sabarataan. Pangiran Samudra mahakuni wan tentara Demak nang datang lawan Khatib Dayyan nang ma-Islamakan rakyat Banjar. Imbah Demak datng, bubuhannya mahadangi musim p nas wan musim katam, gasan sasanguan bubuhan tantara wan rakyat, wan jua pasang sungai musim panas mamungkinakan kapal-kapal nang ganal kawa sampai ka Daha. Tiga hari imbah Hari Idul Fitri diadakan pang-Islaman atas rakyat, imbah itu langsung tulakan ka padalaman gasan manyarang ka Nagara Daha.
parsiapan penghabisan gasan perang dilakuakan pada tanggal 6 Saptimbir 1526 imbah kurang labih 40 hari perang. Di Jingah Ganal Pangiran Samudra kawa mangalahakan Pasukan Daha. Inilah kamanangan Ganal nang pamulaan. Nang pahabisan digawi pada tanggal 24 saptimbir 1526,perang kada lagi antar Pangiran Tumenggung malawan Pangiran Samudra, tatapi Pangiran Samudra kada mau malawani pamannya Pangiran Tumenggung. Pangiran Samudra mambuang sanjatanya, Pangiran Tumenggung marasa kasian lawan kamanakannya Pangiran Samudra.
Kaya itulah kesahnya wan pada tanggal 24 Saptimbir 1526, hari Sabtu Pon ditatapakan sabagai :
- Hari kamanangan Pangiran Samudra, sabagai pamulaan Dinasti Karajaan Banjar;
- Hari diunjuknya regalia karajaan wan tahta Nagara Daha, wan dihistuakannya Pangiran Samudra ulih Pangiran Tumenggung .
- hari katantuan Bandarmasih manjadi ibukuta karajaan hanyar nang manguasai pantai wan padalaman di Kalimantan Selatan.
Damikianlah Banjarmasin awal-awalnya muncul sabagai :
- Kampung Olah Masih dikatahui sabagai Bandarmasih wan kapala Kampungnya Patih Masih;
- Muara Bahan dirabuti Patih Masih, wan Bandar Baru didiriakan di Kampung Bandarmasih. Kampung ini baisian Karaton wan Bandar (Bandar Patih Masih);
- Imbah Nagara Daha kalah, sabarataan panduduknya dipindahakan ka Bandarmasih. Panduduk Ibukuta Karajaan tadiri dari panduduk lawas, panduduk Bandar Muara Bahan, wan panduduk Kota Lawas Nagara Daha;
- Ngaran Kuta Bandarmasin baganti karana bubuhan Walanda, awalnya Walanda masih manyambat Banjaermasih dalam sambatan Walandanya “Bandzermash”, lalu imbah tahun 1664 baganti lagi jadi “Banjarmassingh”, lalu baganti pulang jadi “Banjarmassing” kada mamakai huruf “H”.
Dipatangahan abad ka-19, dalam sabarataan surat-surat bubuhan Walanda ka Indonesia, kuta itu barubah jadi Banjermasin. Imbah zaman Japang sambatan itu barubah pulang jadi Banjarmasin wan imbah balaku ijaan hanyar Indonesia, nama kuta ditatapakan manjadi BANJARMASIN.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn